          

	Izmjene i dopune Programa mjera poticanja privatnih iznajmljivača
na području Grada Malog Lošinja za razdoblje 2025. – 2027. god.

POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU 

	RAZLOZI DONOŠENJA AKTA 
	
 Programom mjera poticanja privatnih iznajmljivača u Gradu Malom Lošinju za razdoblje 2025. – 2027. god. (u daljnjem tekstu: Program) uređuju se ciljevi, vrsta potpore, uvjeti za dodjelu, korisnici, način i postupak odobrenja, te sredstva za realizaciju mjera. Način postupanja prilikom dodjele potpora male vrijednosti Grada kao davatelja potpora male vrijednosti uređen je Uredbom Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore te su odredbe ovog Programa usklađene su s odredbama citirane Uredbe.

II. Izmjene i dopune Programa donose se radi usklađivanja sa planiranim proračunskim sredstvima i  obvezama Grada. Grad Mali Lošinj nastavlja s potporama iznajmljivačima domaćinima te predlaže iznos od 45 eura po ležaju, koliko je potpora iznosila i 2025. godine, kada je mjera prvi put uvedena. Visina paušalnog poreza po krevetu u sobama, apartmanima i kućama za odmor, smještajnoj jedinici u kampu ili kamp odmorištu, te smještajnoj jedinici u objektu za robinzonski smještaj koji se nalaze na području Grada Malog Lošinja i nadalje ostaje 200 eura te se neće predlagati njegovo povećanje, nego se na ovaj način vrši prilagodba visine potpore mogućnostima gradskog proračuna. 
Grad Mali Lošinj ne odustaje od mjere dodjele potpore privatnim iznajmljivačima na svom području, te se i dalje namjerava pružati podršku našim iznajmljivačima domaćinima, ali u iznosu koji Grad u sadašnjim okolnostima može osigurati. Zato se predlaže povratak na početnih 45 eura po ležaju, uz ostvarivanje potpore prema uvjetima programa. Kada se osiguraju sredstva za financiranje investicija i stvore povoljniji uvjeti u proračunu, razmotrit će se povećanje potpore. Cilj i svrha ove potpore ostaje isti kao i kod njezina uvođenja: podržavati obiteljski smještaj, uz odgovorno podmirivanje obveza i očuvanje usluga važnih za sve stanovnike.

	CILJEVI PROVOĐENJA SAVJETOVANJA 
	Cilj provođenja savjetovanja sa javnošću je upoznavanje javnosti s predloženim II. Izmjenama i dopunama Programa  mjera poticanja privatnih iznajmljivača na području Grada Malog Lošinja za razdoblje 2025.-2027.god.

	ROK ZA PODNOŠENJE MIŠLJENJA, PRIMJEDBI I PRIJEDLOGA 
	26. listopada 2026. – 26. studenog 2026.

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA 
	Pisane primjedbe na  prijedlog Odluke dostavljaju se na zadanom obrascu (u prilogu) i to elektroničkom poštom na e-mail: martina.krajina@mali-losinj.hr 

	Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću. 



